Afrikaans is (vir almal) – wolfshadowwhispers
Afrikaans is vir almal, en terwyl ek hier in my siekbed die pad na gesondwees toe rus dink ek aan die musiek van my kinderdae… Ek onthou hoe daar ‘n tv program was waar sangers gewys is wat in ouetehuise vir bejaardes gaan sing het, ek onthou hoe sangers op die Jakaranda-pers omringde Kerkplein gaan sing het by die Jakarandafees, Lucas Maree met sy pragtige lang hare by die Sammy Marks Museum op Rayton, Koos Kombuis by Oppikoppi….
Ek dink ook aan ons meester digters – Ingrid Jonker, Breyten Breytenbach, C.J. Langenhoven, Eitemal, Koos Kombuis, Andre P. Brink. Ons taal is ‘n skatkis vir almal…
Daar is nou ‘n nuwe geslag jong mensewat Afrikaans waardeer en hier is ‘n video van ‘n talentvolle jong man wat ek raak geloop het. Sy stem is pragtig en die manier wat hy Koos du Plessis sing is vol heimwee. Geniet die video en deel graag oor wat julle van die talentvolle jong man dink.
Foto geneem by Voortrekkermonument en is die kopieregeiendom van Allen Wolfie Simpson en Hanneliese Bredell
Afrikaans, Koos Du Plessis, Skatte van Afrikaanse Kuns
13 thoughts on “Afrikaans is (vir almal)”
Maart 26, 2018 at 7:10 vm
Ek voel ook soos Eitemal want die son het so pas opgekom. Dis ‘n baie mooi musiekvideo Wolfie – ek is ‘n geesdriftige Koos Doep bewonderaar en hierdie vertolking is werklik gevoelvol.
Maart 26, 2018 at 1:17 nm
Ja, die man mag maar, ne! Ek is net so lief vir Koos Doep.
Maart 26, 2018 at 7:46 vm
Ek het een groot wens en dit is dat ons as Suid-Afrikaners mekaar kan waardeer. Rafentse breek die skanse heeltemal af en laat mens besef dat ons almal maar net gewone mense is. Koos Dup sou baie bly wees oor hierdie pragtige vertolking! Gou gesond word, liewe Wolf.
Maart 26, 2018 at 1:21 nm
Bytjie, ek voel net soos jy. Dit is hoekom ek kort-kort deesdae blog inskrywings soos hierdie maak. As ons al die mure om ons breek en die liefde in laat, mekaar waardeer, hoe lekkerder gaan ons lewens nie wees nie.
Dankie vir die gesond wense. Ek moet se ek voel baie beter x
Maart 26, 2018 at 1:37 nm
Gaan lees my blog…dit sal jou sommer nóg beter laat voel😉
Maart 26, 2018 at 3:16 nm
Tedanke aan my siekte was ek ‘n week laas op enige iemns de blog. ek kuier beslis eerste by jou!
Maart 26, 2018 at 3:18 nm
Daar is ‘n inskrywing wat jou baie sal opbeur.
Maart 27, 2018 at 9:48 vm
A Refentse ! die jonge man het by ons plaaslike skool Vereeniging Gimnasium(Hoërskool) skoolgegaan. Ek voel soos ‘n trotse moeder, al die presteerders uit hierdie skool die Morkels(krieket) – (Golf )Charl Schwarzel… Hoop die siekte is iets van die verlede.
April 2, 2018 at 6:04 nm
Die outjie is so talentvol. Ek ondersteun hom graag.
Maart 27, 2018 at 1:44 nm
Hoop jy word baas oor jou siekte – sommer gou-gou. Onthou hoe het ek met Pioneer oorfone gelê en Springbok plate luister in my Pa se sitkamer. Lekker ou dae…bly pragtig.
April 2, 2018 at 6:05 nm
Ek het dit ook gedoen. Ons het plaatrakke vol van die plategehad. En dankie, ek is weer wolf-frisen gesond 🙂
April 2, 2018 at 7:06 nm
Pragtig!!!! Ek hou ook baie van sy Sonvanger vertolking. Laat mens net weer bewus word van hoe mooi Afrikaans is. Dankie vir die deel, soos ‘n ode vir Afrikaans
April 2, 2018 at 7:08 nm
My plesier ❤ liefde vir ons taal moet gevier word!